Íslandsmóts iðngreina fór fram í Laugardalshöllinni um helgina samhliða sýningunni Verk og vit . Það er Iðnmennt sem stendur fyrir mótinu . Markmið þess er að vekja athygli á iðn - og starfsmenntun , kynna almenningi iðngreinar og þá ekki síst fyrir ungu fólki og að vekja athygli á þeim tækifærum sem felast í námi og starfi í iðngreinum . Alls voru á mótinu fulltrúar um 20 iðn - og starfsgreina , en auk greinanna sem keppt var í voru kynningar á nokkrum greinum auk þess sem iðn - og verkmenntaskólar landsins og Samband íslenskra framhaldsskólanema kynntu starfsemi sína . Íslandsmót iðngreina er undanfari og forkeppni einstakra keppnisgreina fyrir þátttöku í Euro Skills og World Skills sem er alþjóðleg keppni iðngreina . Verðlaun voru afhent á Íslandsmótinu síðdegis í gær . Sigurvegari í málmsuðu var Jevgenis Gujls , í trésmíði Ásgeir Arnór Stefánsson frá Iðnskólanum í Reykjavík , í pípulögn Kristófer Þorgeirsson frá Iðnskólanum í Hafnarfirði , í bifvélavirkjun Birkir Sigursveinsson , í bílamálun Ásbjörn Matti Birgisson , í bifreiðasmíði Reynir Harðarson , í múrverki Kristþór Ragnarsson frá Iðnskólanum í Reykjavík , í málaraiðn Gunnar Guðjónsson frá Iðnskólanum í Reykjavík , í dúklagningum Gústaf Benedikt Grönvold frá Iðnskólanum í Reykjavík , í hársnyrtingu Heiðrún Pálsdóttir frá Fjölbrautaskóla Suðurnesja , í grafískri miðlun Jóhann Geir Úlfarsson , nemi hjá Expo , í ljósmyndun Arnar Már H. Guðmundsson frá Iðnskólanum í Reykjavík og í rafvirkjun Gunnar Þórbergur Harðarson frá Iðnskólanum í Reykjavík